|  |  |  |  |  |
| --- | --- | --- | --- | --- |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**OBRAZLOŽENJE PRORAČUNA GRADA HVARA**

**ZA 2020.-2022. GODINU**

**UVOD**

Gradsko vijeće, temeljem članka 39. Zakona o proračunu do kraja tekuće godine donosi Proračun za narednu proračunsku godinu i projekcije za slijedeće dvije godine. Proračun Grada Hvara je temeljni financijski dokument u kojem su iskazani planirani prihodi i primici te rashodi i izdaci za 2020. s projekcijama za 2021. i 2022. godinu.

Vlada Republike Hrvatske je na svojoj sjednici od 01. kolovoza 2019. usvojila Smjernice ekonomske i fiskalne politike za razdoblje 2020. – 2022. izrađene na temelju strateških planova, te posebnih preporuka Vijeća EU za Republiku Hrvatsku. Sukladno Zakonu o proračunu (NN 87/08, 136/12 i 15/15), a na temelju Smjernica, Ministarsvo financija je sastavilo Upute za izradu proračuna JLP(R)S za razdoblje 2020.-2022.

Odsjek za proračun, financije i gospodarstvo JUO Grada Hvara izradio je Nacrt prijedloga, a Gradonačelnik predložio Gradskom vijeću Proračun Grada Hvara za 2020. godinu sa projekcijama za 2021. i 2022. godinu.

1. **OSNOVNI CILJEVI GOSPODARSKE I PRORAČUNSKE POLITIKE GRADA HVARA ZA RAZDOBLJE 2020. – 2022. GODINE**

Osnovni ciljevi Grada Hvara u narednom periodu su:

* povećanje stupnja učinkovitosti i transparentnosti Gradske uprave koja će služiti građanima i pomoći im u ostvarivanju njihovih prava te uključivanje građana u participativno planiranje proračuna kroz prijedloge projekata
* osmišljavanje i provođenje aktivnosti u sferi marketinga i promocije Grada Hvara u pozicioniranju na međunarodnom tržištu kao grada tradicije i modernizma, grada kulture i sporta, grada mladih te jakog turističkog središta
* pokretanje investicija u infrastrukturu, rješavanje prometne problematike gradskih cesta i ulica, izgradnja novih parkirnih mjesta i garaža, poboljšanje sustava fekalne i oborinske odvodnje
* zadržavanje i povećanje razine standarda i kvalitete usluga prema građanima u djelatnosti kulture, predškolskog odgoja i obrazovanja, kroz izgradnju nove škole, sportske dvorane, dječjih igrališta ali i proširenje kapaciteta dječjeg vrtića

1. **METODOLOGIJA IZRADE PRORAČUNA JEDINICE LOKALNE I PODRUČNE (REGIONALNE) SAMOUPRAVE**

Metodologija za izradu prijedloga financijskog plana odnosno proračuna jedinice lokalne i područne (regionalne) samouprave propisana je Zakonom o proračunu i podzakonskim aktima kojima se regulira provedba Zakona, ponajprije Pravilnikom o proračunskim klasifikacijama (NN 26/10 i 120/13) i Pravilnikom o proračunskom računovodstvu i Računskom planu (NN 124/14,115/15 i 87/16)

* 1. **Proračun JLP(R)S**

Proračun jedinica lokalne i područne (regionalne) samouprave je akt kojim se procjenjuju prihodi i primici te utvrđuju rashodi i izdaci JLP(R)S za trogodišnje razdoblje, u skladu sa zakonom i odlukom donesenom na temelju zakona, a donosi ga njezino predstavničko tijelo.

Proračun se sastoji od (članak 16. Zakona o proračunu):

* + 1. općeg dijela
    2. posebnog dijela
    3. plana razvojnih programa
  + Opći dio proračuna čini Račun prihoda i rashoda i račun financiranja
  + Posebni dio proračuna sastoji se od plana rashoda i izdataka proračunskih korisnika iskazanih po vrstama, raspoređenih u programe koji se sastoje od aktivnosti i projekata
  + Plan razvojnih programa je dokument JLP(R)S sastavljen za trogodišnje razdoblje koji sadrži ciljeve i prioritete razvoja Grada Hvara povezane s programskom i organizacijskom klasifikacijom proračuna
  1. **Vlastiti i namjenski prihodi i primici svih proračunskih korisnika u proračun jedinice lokalne i područne (regionalne) samouprave**

Člankom 48. Zakona o proračunu propisana je obveza uplate namjenskih prihoda i primitaka koje ostvare proračunski korisnici jedinice lokalne i područne (regionalne) samouprave u proračun nadležne jedinice.

Namjenski prihodi i primici proračunskih korisnika jesu:

* pomoći
* donacije
* prihodi za posebne namjene
* prihodi od prodaje ili zamjene imovine u vlasništvu JLP(R)S
* naknade s naslova osiguranja
* namjenski primici od zaduživanja i prodaje dionica i udjela

Člankom 52. Zakona o proračunu utvrđuje se obveza uplate vlastitih prihoda proračunskih korisnika u proračun JLP(R)S.

Odlukom o izvršavanju proračuna JLP(R)S dana je mogućnost propisivanja izuzeća od obveze uplate namjenskih prihoda i primitaka i vlastitih prihoda proračunskih korisnika ako jedinica nije stvorila informatičke preduvjete za praćenje prihoda i primitaka i izvršavanje rashoda iz tih izvora.

Iz članka 16., 17. i 29. Zakona o proračunu proizlazi obveza uključivanja svih prihoda i primitaka, rashoda i izdataka proračunskih korisnika u proračun JLP(R)S, sukladno ekonomskoj, programskoj, funkcijskoj, organizacijskoj, lokacijskoj klasifikaciji i izvorima financiranja jer JLP(R)S moraju osigurati izvještajno praćenje ostvarivanja vlastitih i namjenskih prihoda i primitaka kao i njihova trošenja.

Važni preduvjeti za cjelovito i kvalitetno uključivanje vlastitih i namjenskih prihoda i primitaka proračunskih korisnika u proračun jedinice su:

* + 1. Utvrditi vrste poslovnih događaja i transakcija koje evidentiraju proračunski korisnici i preispitati ispravnost njihovih evidencija,a to znači da isti poslovni događaj moraju evidentirati na isti način i na istom računu računskog plana
    2. Povezati vrste prihoda sa izvorom financiranja prema Pravilniku o proračunskim klasifikacijama, s tim da dio ovisi o uputama i specifičnostima same jedinice
    3. Definirati aktivnosti i projekte za proračunske korisnike iz svoje nadležnosti
    4. Utvrditi način praćenja ostvarivanja vlastitih i namjenskih prihoda i primitaka, ako i njihova trošenja. Ako jedinice Odlukom o izvršenju proračuna propiši izuzeće od obveze uplate namjenskih i vlastitih prihoda i primitaka u proračun, moraju osigurati izvještajno praćenje i to uključiti u polugodišnji i godišnji izvještaj o izvršenju proračuna.
  1. **Plan razvojnih programa**

Planovi razvojnih programa predstavljaju strateško-planski dokument JLP(R)S stvarajući dobru pretpostavku za povezivanje svih strateških dokumenata jedinice sa proračunskim planiranjem.

Plan razvojnih programa mora sadržavati ciljeve i prioritete razvoja JLP(R)S, koji su povezani s programskom i organizacijskom klasifikacijom proračuna.

Plan razvojnih programa čine:

1. Ciljevi razvoja – predstavljaju jasan smjer kretanja i djelovanja jedinice u dužem vremenskom razdoblju.
2. Mjere – koje obuhvaćaju niz specifičnih aktivnosti, čija je provedba usmjerena postizanju određenog cilja razvoja, a njihov redoslijed ukazuje na prioritete razvoja JLP(R)S.
3. Veze s programskom klasifikacijom – projekti iz proračuna povezuju se s jednom od utvrđenih mjera što se reflektira u proračunu i omogućuje praćenje izdvajanja sredstava za provedbu ciljeva
4. Veze s proračunom – sve bi se trebalo reflektirati u proračunu jer na taj način omogućuje praćenje izdvajanja sredstava za provedbu ciljeva
5. Pokazatelji rezultata – potrebno ih je utvrditi da bi se moglo pratiti doprinose li uistinu projekti/aktivnosti i koliko ostvarenju mjere s kojom su povezani, a moraju direktno mjeriti uspješnost provedbe aktivnosti/projekta. Utvrđuje se *polazna vrijednost* koja se odnosi na godinu u kojoj se izrađuje proračun i plan razvojnih programa, dok se *ciljane vrijednosti* se utvrđuju za naredno trogodišnje razdoblje
6. Veze s organizacijskom klasifikacijom – sa svrhom povećanja odgovornosti voditelja pojedinih organizacijskih jedinica u čijoj je nadležnosti zakonito, namjensko i svrhovito trošenje sredstava

Budući da JLP(R)S imaju, sukladno Zakonu o regionalnom razvoju RH obvezu izrade strategije razvoja, ciljevi i mjere se mogu preuzeti iz tih dokumenata. Jednom utvrđeni ciljevi i mjere ostaju nepromijenjeni duži niz godina iako su moguće korekcije s obzirom na razvojnu politiku.

* 1. **Forma proračuna i primjena načela transparentnosti**

Predstavničko tijelo JLP(R)S donosi proračun JLP(R)S za 2020. godinu na razini podskupine (treća razina računskog plana), a projekcije za 2021. i 2022. godinu na razini skupine (druga razina računskog plana). Zbog toga jedinice u procesu izvršavanja proračuna ne smiju sprječavati svoje proračunske korisnike u probijanju stavki detaljnije razine (četvrte ili pete), uključujući i one proračunske korisnike koji posluju preko sustava riznice.

Ograničenje koje moraju poštivati i jedinice i njihovi proračunski korisnici jest treća razina ekonomske klasifikacije.

Međutim u godišnjem i polugodišnjem izvještaju o izvršenju proračuna izvještava se na razini odjeljka (četvrtoj razini ekonomske klasifikacije) kako članovi predstavničkih tijela, ako i šira javnost ne bi bila uskraćena za potrebne informacije.

Člankom 12. Zakona o proračunu propisano je jedno od ključnih proračunskih načela – **načelo transparentnosti**. Ono je iznimno važno zbog uvida javnosti u trošenje proračunskih sredstava. Stoga su JLP(R)S obvezene objaviti u službenom glasilu, odnosno na internetskim stranicama:

* Proračun i projekcije
* Odluku o privremenom financiranju
* Izmjene i dopune proračuna
* Godišnji izvještaj o izvršenju
* Godišnje financijske izvještaje

Proračunska transparentnost osim pozitivnih učinaka na kvalitetu upravljanja donosi i značajne financijske koristi.

1. **PRIJEDLOG PRORAČUNA GRADA HVARA ZA 2020. GODINU SA PROJEKCIJAMA ZA 2021. I 2022. GODINU**
   1. **PRIHODI I PRIMICI**

Prihodi i primici Grada Hvara i proračunskih korisnika, za 2020.g.planiraju se **u ukupnom iznosu od 63.436.700 kuna** od toga su:

* Prihodi Grada ……………………………………………………....………61.365.500 kn
* Prihodi proračunskih korisnika……………………………………...…....…2.071.200 kn
  + 1. **UKUPNI PRIHODI PRORAČUNA**

Ukupni prihodiproračuna planiraju se u iznosima kako slijedi:

* Prihodi poslovanja……………………………………………..………......60.406.700 kn
* Prihodi od prodaje nefinancijske imovine……………………………....…30.000 kn
* Primici od financijske imovine i zaduživanja……………………………………………….......................3.000.000 kn

Prihodi i primici Grada Hvara za 2020.g. su:

**Prihodi poslovanja:**

Prihodi od poreza:

* Porez na dohodak
* Porez na promet nekretnina
* Porez na potrošnju
* Porez na korištenje javnih površina

Pomoći iz inozemstva i od subjekata unutar općeg proračuna:

* Pomoći od međunarodnih organizacija
* Pomoći iz drugih proračuna
* Pomoći od ostalih subjekata unutar općeg proračuna
* Pomoći iz državnog proračuna temeljem prijenosa EU sredstava

Prihodi od imovine:

* Prihodi od financijske imovine
* Prihodi od nefinancijske imovine

Prihodi od upravnih i administrativnih pristojbi, pristojbi po posebnim propisima i naknada:

* Upravne i administrativne pristojbe
* Prihodi po posebnim propisima
* Komunalna naknada
* Komunalni doprinos

Prihodi od ostvarivanja na tržištu i od donacija:

* Prihodi od prodaje proizvedene robe i pruženih usluga
* Prihodi od donacija

Kazne i upravne mjere:

* Kazne za prekršaje
* Ostali prihodi

**Prihodi od prodaje nefinancijske imovine:**

Prihodi od prodaje neproizvedene dugotrajne imovine:

* Građevinsko zemljište

Prihodi od prodaje proizvedene dugotrajne imovine:

* Prihodi od otkupa stanova

**Primici od financijske imovine i zaduživanja**

* Primici od zaduživanja
  1. **RASHODI I IZDACI**

Rashodi i izdaci Proračuna Grada Hvara sa proračunskim korisnicima za 2020. planiraju se u iznosu od **66.705.150 kn**, a od toga su:

* Rashodi i izdaci Grada……………………………………….…….….…….56.090.250 kn
* Rashodi i izdaci proračunskih korisnika ………………………………….10.614.900 kn
  + 1. **RASHODI I IZDACI PRORAČUNA**

Rashodi i izdaci proračuna planiraju se u iznosima kako slijedi:

* rashodi poslovanja ………………………………………………………….40.654.050kn
* rashodi za nabavu nefinancijske imovine…………………………………25.901.100kn
* izdaci (otplate zajmova) ………………………………………………………..150.000kn

Rashodi i izdaci Grada Hvara za 2020. su:

* **Rashodi poslovanja:**
* Rashodi za zaposlene
* Materijalni rashodi
* Financijski rashodi
* Subvencije
* Pomoći dane u inozemstvu i unutar općeg proračuna
* Naknade građanima i kućanstvima na temelju osiguranja i druge naknade
* Ostali rashodi
* **Rashodi za nabavu nefinacijske imovine**
* Rashodi za nabavu neproizvedene dugotrajne imovine
* Rashodi za nabavu proizvedene dugotrajne imovine
* Rashodi za pohranjene vrijednosti
* Rashodi za dodatna ulaganja na nefinancijskoj imovini
* **Izdaci za financijsku imovinu i otplate zajmova**

Grad Hvar planira koristiti viškove prethodnih godina u iznosu od 3.245.450 kuna, a Dječji vrtić u iznosu od 23.000,00 kuna. U 2020.godini planira se iskoristiti viškove u iznosu od 3.268.450 kuna.

**Zakonske podloga djelokruga rada:**

* Zakon oJLP(R)S
* Ustav RH
* Zakon o službenicima i namještenicima u JLP(R)S
* Zakon o arhivskom gradivu i arhivima
* Zakon o grbu, zastavi i himni RH
* Zakon o pečatima i žigovima s grbom RH
* Zakon o poticanju zapošljavanja
* Zakon o financiranju JLP(R)S
* Zakon o financiranju političkih aktivnosti i izborne promidžbe
* Zakon o pravima nacionalnih manjina
* Zakon o pravnom položaju vjerskih zajednica
* Zakon o udrugama,
* Zakon o medijima
* Zakon o pravima na pristup informacijama
* Zakon o sprečavanju sukoba interesa
* Zakon o radu
* Zakon o zaštiti i spašavanju
* Zakon o sustavu civilne zaštite
* Zakon o zaštiti od elementarnih nepogoda
* Zakon o privatnoj zaštiti
* Zakon o vatrogastvu
* Zakon o zaštiti na radu
* Zakon o HGS
* Zakon o HCK
* Zakon o pravima hrvatskih branitelja iz Domovinskog rata i članova njihovih obitelji
* Zakon o financiranju javnih potreba u kulturi
* Zakon o kazalištima
* Zakon o pravima samost. umjetnika i poticanju kulturnog i umjetničkog stvaralaštva
* Zakon o upravljanju javnim ustanovama u kulturi
* Zakon o zaštiti prirode
* Zakon o kulturnim vijećima
* Zakon o zaštiti i očuvanju kulturnih dobara;
* Rješenje Ministarstva kulture o utvrđivanju svojstva kulturnog dobra za kulturno-povijesnu cjelinu Grada Hvara;
* PPUG Grada Hvara,
* Europska kulturna konvencija

1. Zakon o predškolskom odgoju i obrazovanju
2. Državni pedagoški standard osnovnoškolskog sustava odgoja i obrazovanja
3. Zakon o sportu
4. Pravilnik o stipendiranju učenika i studenata - Grada Hvara
5. Zakon o proračunu
6. Zakon o FMC
7. Zakon o fiskalnoj odgovornosti
8. Zakon o porezu na dodanu vrijednost
9. Zakon o porezu na dohodak
10. Ovršni zakon
11. Zakon o opće upravnom postupku i čitav niz pratećih propisa
12. Zakon o obveznim odnosima
13. Zakon o financijskom poslovanju i predstečajnoj nagodbi
14. Zakon o javnoj nabavi
15. Registar ugovora o javnoj nabavi
16. Plan nabave
17. Pravilnik o provedbi javne nabave

* Zakon o socijalnoj skrbi
* Program socijalne skrbi Grada Hvara
* Zakon o prostornom uređenju
* Zakon o gradnji
* Zakon o zaštiti okoliša
* Zakon o zaštiti i očuvanju kulturnih dobara
* Zakon o zaštiti prirode
* Zakon o zaštiti od buke
* Zakon o komunalnom gospodarstvu
* Zakon o zaštiti zraka i svi podzakonski akti doneseni na temelju navedenih zakona
* Zakon o postupanju s nezakonito izgrađenim zgradama
* Zakon o sigurnosti prometa na cestama
* Zakon o lokalnim izborima,
* Zakon o zaštiti životinja
* Zakon o zaštiti okoliša
* Zakon o prijevozu u cestovnom prometu
* Zakon o veterinarstvu
* Zakon o grobljima
* Zakon o cestama
* Zakon o vodama
* Zakon o koncesijama
* Zakon o održivom gospodarenju otpadom
* Zakon o vlasništvu i drugim stvarima i pravima
* Zakon o naknadi za oduzetu imovinu za vrijeme jugosl. komunističke vladavine
* Zakon o zakupu i kupoprodaji poslovnog prostora
* Zakon o osnovnim vlasničkopravnim odnosima
* Zakon o poticanju razvoja malog gospodarstva
* Zakon o poljoprivrednom zemljištu
* Zakon o državnim potporama
* Zakon o turističkim zajednicama i promicanju hrvatskog turizma
* Zakon o zaštiti potrošača
* Zakon o ugostiteljskoj djelatnosti

1. **POSEBNI DIO PRORAČUNA:**

GLAVA 00101

### Program: 1001 – rashodi u ovom programu su vezani za troškove rada Gradskog vijeća, Gradonačelnika i Gradske uprave, odnosno za plaće, naknade, materijalne rashode te nabavke opreme za poslovanje

### Program: 1002 – rashodi u ovom programu vezani su za troškove prigodnih manifestacija, priredbi i koncerata. Značajni dio ovog programa umanjen je u odnosu na prethodne godine zbog osnivanja Ustanove u kulturi.

### Program: 1003 – rashodi u ovom programu su vezani za opće usluge i pričuvu.

### Program: 1004 – rashodi u ovom programu su vezani su za bankarske usluge, platni promet, zatezne kamate, negativne tečajne razlike i otplatu glavnice primljenih kredita.

### Program: 1005 – izdaci u ovom programu vezani su za javni red i sigurnost (protupožarnu zaštitu, donacije DVD-u, donacije Gorskoj službi spašavanja, sustav zaštite i spašavanja te usluge policije).

### Program: 1006 – rashodi u ovom programu su vezani za održavanje i adaptaciju poslovnih i uredskih prostora.

### Program: 1007 – rashodi u ovom programu odnose se na donaciju Udruženju obrtnika otoka Hvara, subvenciju u poljoprivredi te kupnju zemljišta za gospodarsko – poslovnu zonu.

### Program: 1008 – rashodi u ovom programu su vezani za izgradnju i održavanje lokalnih cesta i putova sukladno donesenim programima, uz planiranje otkupa zemljišta za izgradnju cesta i putova.

### Program: 1009 – ovaj program se odnosi na zbrinjavanje otpada te rješavanja problema oborinskih i otpadnih voda (kanalizacije). Najveći dio ovog programa odnosi se na izgradnju fekalne i oborinske odvodnje, sanaciju odlagališta i izgradnju reciklažnog dvorišta.

### Program: 1010 – ovaj program se odnosi na izradu projekata strateškog razvoja i EU fondova. U ovoj godini nisu planirani izdaci za ovaj program budući da su strateški dokumenti izrađeni prijašnjih godina, te sada slijedi faza implementacije.

### Program: 1011 – ovaj program se odnosi na izradu prostorne dokumentacije, kupnju zemljišta za opće namjene, geodetsko-katastarske poslove, te na uređenje Etno-eko sela.

### Program: 1012 – rashodi vezani sa razvoj vodovodne mreže. Realizacija programa je vezana uz radove Hv.vodovoda.

### Program: 1013 – odnosi se na ulaganje u održavanje i izgradnju javne rasvjete, te trošak električne energije za javnu rasvjetu sukladno programima. U ovom programu planirano je namjensko zaduženje u HBOR-u u iznosu 3.000.000 kuna za projekt modernizacije cjelokupne javne rasvjete.

### Program: 1014 – odnosi se na poslove vezane uz izgradnju i održavanje javnih površina prema donesenim programima.

### Program: 1015 – odnosi se troškove vezane za izgradnju gradskog groblja te održavanje postojećih gradskih groblja i mrtvačnica.

### Program: 1016 – odnosi se na poslove održavanja i uređenja obale i obalnog pojasa te izrada dokumentacije za lučicu Križna Luka.

### Program: 1017 – odnosi se na troškove tj. donacije u zdravstvu. te troškove dokumentacije za izgradnju zdravstvenog centra. Iako Grad nema zakonsku obvezu izdvajati za zdravstvo u interesu građana je povećani zdravstveni standard po stoga su i planirane donacije. Najveći dio tekućih donacija odnosi se na Hitnu medicinsku pomoć.

### Program: 1018 – radi se o programu unapređenja i razvoja sporta na području grada. Osim danih donacija u ovom programu značajni troškovi odnose se na uređenje sportskog terena Tenis, te izradu dokumentacija za izgradnju sportskog centra.

### Program: 1019 – radi se o programskoj djelatnosti u kulturi, donacijama udrugama i ustanovama u kulturi, te održavanje i dodatna ulaganja u očuvanje spomenika kulture. Radi se o programu kojem pripada značajan dio rashodovne strane proračuna, jer se odnosi na dodatna ulaganja na značajne kapitalne objekte (Arsenal, Loggia, Kula sat, palača Vukašinović).

### Program: 1020 – odnosi se na donacije vjerskim zajednicama

### Program: 1021 – odnosi se na potpore strankama i ostalim udrugama.

### Program: 1022 – radi se o potporama Osnovnoj i Srednjoj školi Hvar.

### Najveći dio pripada kapitalnoj pomoći za uređenje školske zgrade te njeno opremanje.

### Program: 1023 – odnosi se na poslove socijalne skrbi.

Glava 00102

Program: 2001 – rashodi u ovom programu su vezani za djelatnost dječjeg vrtića te dodatno ulaganje na zgradi i dvorištu za koja su sredstva dijelom osigurana iz fondova EU.

Glava 00103

Program: 3001 – rashodi u ovom programu su vezani za djelatnost Gradske

knjižnice i čitaonice Hvar.

Glava 00104

Program: 4001 – rashodi u ovom programu su vezani uz osnivanje i funkcioniranje Ustanove u kulturi, kako bi ista mogla započeti radom tijekom 2020. godine.

Sastavni dio Obrazloženja nacrta prijedloga Proračuna Grada Hvara za 2020. sa projekcijama za 2021. i 2022. godinu je prijedlog Plana prihoda i primitaka, te rashoda i izdataka Proračuna Grada Hvara za 2020 u kojem je razrađen prijedlog Proračuna Grada Hvara za 2020. na razini odjeljka ekonomske klasifikacije.